**Τρίτη, 8 Απριλίου 2025**

**ΠΑΣΧΑ ΣΤΟ ΞΕΝΟΔΟΧΕΙΟ ΜΕΓΑΛΗ ΒΡΕΤΑΝΝΙΑ**

*Παράδοση, γεύση και φιλοξενία*

**GB CORNER GIFTS & FLAVORS**

**Πασχαλινές συνθέσεις δώρων και ένα σοκολατένιο αυγό – έργο τέχνης**

Για τα πιο ξεχωριστά πασχαλινά δώρα, επισκεφθείτε το Ξενοδοχείο Μεγάλη Βρεταννία και το GB Corner Gifts & Flavors.

Μοναδικές συνθέσεις δώρων, εκλεκτές χειροποίητες λαμπάδες με το χαρακτηριστικό άρωμα του ιστορικού ξενοδοχείου, είδη σπιτιού με ιδιαίτερη αισθητική, κομψά ενδύματα και αξεσουάρ, καθώς και αυθεντικά έργα τέχνης σας περιμένουν για να χαρίσετε κάτι μοναδικό στους αγαπημένους σας.

Για μια αξέχαστη εμπειρία, τα gift vouchers του ξενοδοχείου, με επιλογές για διαμονή, γευστικές απολαύσεις ή στιγμές ευεξίας, είναι δώρα που μεταμορφώνονται σε πολύτιμες αναμνήσεις.

Ξεχωριστή θέση στις φετινές πασχαλινές προτάσεις του GB Corner έχει το εντυπωσιακό σοκολατένιο αυγό του ταλαντούχου Pastry Chef Αλέξανδρου Κούφα. Φτιαγμένο από bitter σοκολάτα Valrhona 66%, με καρδιά από τραγανή πραλίνα δημητριακών και αλατισμένη καραμέλα γάλακτος, το αυγό αυτό αποτελεί πραγματικό κομψοτέχνημα υψηλής ζαχαροπλαστικής.

Θα το παραλάβετε μέσα στο πολυτελές **Easter Egg Box** του Ξενοδοχείου Μεγάλη Βρεταννία!

**GB CORNER GIFTS & FLAVORS**  
Βασιλέως Γεωργίου Α' 1, Πλατεία Συντάγματος, 10564  
Ώρες Λειτουργίας: Δευτέρα έως Σάββατο, 11:00 – 20:00  
Πληροφορίες: +30 210 3330750  
**Shop online:** [www.grandebretagnestore.com](http://www.grandebretagnestore.com)

**GB ROOF GARDEN RESTAURANT**

**Το ανανεωμένο GB Roof Garden διατηρεί την παράδοση, στρώνοντας το πασχαλινό τραπέζι με αυθεντικές γεύσεις και την ωραιότερη θέα της Αθήνας**

**Αναστάσιμο δείπνο**

Μετά την Ανάσταση στις όμορφες εκκλησίες της Αθήνας, απολαύστε με τους αγαπημένους σας το αναστάσιμο δείπνο στην καρδιά της πόλης, στο ανανεωμένο GB Roof Garden Restaurant του Ξενοδοχείου Μεγάλη Βρεταννία.

Ο Chef de Cuisine Νίκος Λιόκας σας καλωσορίζει με παραδοσιακή μαγειρίτσα και εκλεκτά ορεκτικά, ενώ στη συνέχεια ακολουθεί ένα ντουέτο από αρνίσια κοτολέτα με λεμόνι και ρίγανη, σεφταλιά στα κάρβουνα με γιαούρτι και πατάτες φούρνου.  
Για επιδόρπιο, ο Pastry Chef Αλέξανδρος Κούφας δημιουργεί μια μοναδική πορτοκαλόπιτα με άνθη πορτοκαλιάς, ζελέ πορτοκαλιού με κρέμα κάρυ και σορμπέ βανίλιας Μαδαγασκάρης.

Το αρωματικό, σπιτικό τσουρέκι και τα παραδοσιακά κόκκινα αυγά συμπληρώνουν ιδανικά το αναστάσιμο μενού του GB Roof Garden, που δένει απόλυτα με τη μαγική ατμόσφαιρα της βραδιάς.

Ο ιδανικός προορισμός για ένα απολαυστικό δείπνο με θέα τη φωτισμένη Αθήνα!

**\* Καθ’ όλη τη διάρκεια της Μεγάλης Εβδομάδας**, στο GB Roof Garden θα υπάρχει διαθέσιμο ειδικό μενού με νηστίσιμα πιάτα και επιδόρπια.

**Τιμή κατ’ άτομο για το Αναστάσιμο δείπνο | €140**

**Μεγάλο Σάββατο, από τις 22:30 έως τη 1:00**

[GB Roof Garden Holy Saturday Dinner - 2025](https://issuu.com/grandebretagne/docs/gb_roof_garden_holy_saturday_dinner_-_2025?fr=sN2Q2Yzg0MjE2NzU)

**Πασχαλινό τραπέζι με φόντο την Ακρόπολη**

Την Κυριακή του Πάσχα, το GB Roof Garden, τιμώντας την παράδοση, σας υποδέχεται σε μία ηλιόλουστη αυλή στο κέντρο της Αθήνας, με πανοραμική θέα στα ιστορικά μνημεία της πόλης.

Η γιορτή ξεκινά με καλωσόρισμα δίπλα στη σούβλα με ούζο, μεζεδάκια και κόκκινα πασχαλινά αυγά.  
Ο εντυπωσιακός πασχαλινός μπουφές του Executive Chef Αστέριου Κουστούδη περιλαμβάνει παραδοσιακά ορεκτικά, μαγειρίτσα, εκλεκτές σαλάτες και ζεστά πιάτα της ελληνικής κουζίνας, ενώ η εμπειρία κορυφώνεται με τα **live carving stations** με αρνί και χοιρινό κοντοσούβλι που κόβονται επί τόπου.

Το γεύμα ολοκληρώνεται με δροσερά, φρεσκοκομμένα φρούτα, ελληνικά γλυκά, ολόφρεσκα ατομικά επιδόρπια και μια λαχταριστή ποικιλία από τούρτες σε διάφορες γεύσεις.

Η εορταστική ατμόσφαιρα, το απολαυστικό φαγητό και η άψογη εξυπηρέτηση δημιουργούν τις ιδανικές συνθήκες για να σμίξουν συγγενείς και φίλοι γύρω από ένα αυθεντικό πασχαλινό τραπέζι στην καρδιά της πόλης.

**Κυριακή του Πάσχα, από τις 13:30 έως τις 17:00**  
**Τιμή κατ’ άτομο | €190**

[GB Roof Garden – Easter Buffet 2025](https://issuu.com/grandebretagne/docs/gb_roof_garden_-_easter_buffet_2022?fr=sNzQ2Mzg0MjE2NzU)

**GB ROOF GARDEN RESTAURANT**  
8ος όροφος, Ξενοδοχείο Μεγάλη Βρεταννία  
Βασιλέως Γεωργίου Α’ 1, Αθήνα, 105 64  
[www.gbroofgarden.gr](http://www.gbroofgarden.gr)  
Τηλέφωνο επικοινωνίας: +30 210 3330766

**###**

**Τα ξενοδοχεία Μεγάλη Βρεταννία και King George**, των οποίων την λειτουργική διεύθυνση έχει η Marriott International, Inc., είναι ιδιοκτησία της Εταιρείας Ελληνικών Ξενοδοχείων ΛΑΜΨΑ Α.Ε, συμφερόντων του ομίλου Λασκαρίδη.

Η Marriott International, Inc. (NASDAQ: MAR)  είναι η μεγαλύτερη εταιρεία ξενοδοχείων στον κόσμο, με έδρα την Bethesda, Maryland, USA,  με 8,700 ξενοδοχεία και περισσότερες από 30 αλυσίδες σε 139 χώρες, της ιδιοκτησίας ή της διαχείρισής της. Η Marriott αποτελεί μια από τις κορυφαίες πολυεθνικές εταιρείες διαχείρισης και franchise ξενοδοχείων και τουριστικών θέρετρων. Η εταιρεία προσφέρει επίσης και το προνομιούχο πρόγραμμα επιβράβευσης Marriott Bonvoy. Για περισσότερες πληροφορίες, επισκεφτείτε την ιστοσελίδα [www.marriott.com](http://www.marriott.com/), [www.marriottnewscenter.com](http://www.marriottnewscenter.com/) και ακολουθήστε μας στο facebook και @MarriottIntl σε X και Instagram.

**Πληροφορίες για ΜΜΕ**

Μαρία Κουτζαμπάση

Multi-Property Public Relations Manager

Ξενοδοχείο Μεγάλη Βρεταννία, Βασ. Γεωργίου Α’ 1, 105 64, Αθήνα

T: 210 3330824

E: [maria.koutzabasi@marriott.com](mailto:maria.koutzabasi@marriott.com)